asau vā́ ādityá eṣò 'gníramuṃ tádādityámitá ūrdhvam prā́ñcaṃ dadhāti tásmādasā́vādityá itá ūrdhvaḥ prā́ṅ dhīyata ūrdhvá ū ṣú ṇa ūtáye tíṣṭhā devo ná savitéti yáthaiva yájustáthā bándhurūrdhvo vā́jasya sánitétyūrdhvo vā́ eṣa tíṣṭhanvā́jamánnaṃ sanoti yádañjibhirvāghádbhirvihváyāmaha íti raśmáyo vā́ etásyāñjáyo vāghátastā́netádāha parobāhu prágr̥hṇāti parobāhu hyèṣá itó 'thainamupā́vaharati támupāvahŕ̥tyoparinābhí dhārayati tásyopári bándhuḥ